Държавен вестник, бр. 62, 2007 г., стр. 15

Б Р О Й  62
Д Ъ Р Ж А В Е Н   В Е С Т Н И К
С Т Р .  15
НАРЕДБА
за разпореждане с недвижими имоти—частна
държавна собственост, включени във ведомс-
твения жилищен фонд на Министерството на
вътрешните работи
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се уреждат условията и
редът за разпореждане с жилища, ателиета и
гаражи—частна държавна собственост, вклю-
чени във ведомствения жилищен фонд на Ми-
нистерството на вътрешните работи (МВР).
Чл. 2. Ведомственият жилищен фонд на МВР
се образува от налични, новопостроени и при-
добити по друг ред жилища, ателиета и гаражи,
както и общежития.
Чл. 3. Ведомственият жилищен фонд на МВР
служи за задоволяване на жилищните, профе-
сионалните и здравните нужди на служителите
на МВР и на семействата на служители, загина-
ли при или по повод изпълнение на служебните
си задължения.
Чл. 4. (1) Жилищата от ведомствения жили-
щен фонд на МВР по своето предназначение са:
1. жилища за отдаване под наем;
2. служебни жилища;
3. резервни жилища;
4. жилищни помещения в общежития.
(2) Министърът на вътрешните работи по
предложение на директора на дирекция “Мате-
риално-техническо осигуряване и социално
обслужване” (МТОСО) на МВР утвърждава със
заповед статута на жилищата.
Г л а в а  в т о р а
УСЛОВИЯ И РЕД ЗА ПРОДАЖБА И ЗАМЯ-
НА НА ЖИЛИЩА, АТЕЛИЕТА И ГАРАЖИ
ОТ ВЕДОМСТВЕНИЯ ЖИЛИЩЕН ФОНД
НА МВР
Раздел I
Продажба на имоти от ведомствения
жилищен фонд
Чл. 5. (1) Разпореждането с жилища, атели-
ета и гаражи от ведомствения жилищен фонд
на МВР се осъществява от министъра на вът-
решните работи.
(2) Министърът на вътрешните работи се
подпомага от:
1. назначена с негова заповед комисия по
разпореждане с ведомствените недвижими имо-
ти към дирекция МТОСО;
2. жилищни комисии, назначени със заповед
на ръководителите на структурните звена на
МВР по чл. 9 от Закона за Министерството на
вътрешните работи (ЗМВР).
Чл. 6. (1) Право на закупуване на жилища от
ведомствения жилищен фонд на МВР имат нас-
танени в тях:
1. служители, работили не по-малко от 3
години в системата на МВР;
2. членове на семейства на държавни слу-
жители, загинали при или по повод изпълне-
ние на служебните си задължения—при усло-
вията по т. 1;
3. държавни служители, освободени от служ-
ба на основание чл. 245,  ал. 1, т. 1—3 ЗМВР;
4. членове на семейството на починал слу-
жител, ако са живели в жилището на правно
основание не по-малко от 5 години;
5. лица, работили по трудово правоотноше-
ние, прекратено на основание чл. 328, ал. 1, т. 10
от Кодекса на труда.
(2) Лицата по ал. 1 могат да закупят само
едно жилище от ведомствения жилищен фонд
на МВР през целия срок на служба в министер-
ството, ако по време на службата в МВР служи-
телят не е закупувал друго жилище от фонда на
министерството.
Чл. 7. Продажбата на ведомствени жилища
се извършва при спазване на  условията по чл. 71
от Правилника за прилагане на Закона за дър-
жавната собственост (ППЗДС), приет с Поста-
новление № 254 на Министерския съвет от
2006 г. (обн., ДВ, бр. 78 от 2006 г.; изм. и доп.,
бр. 26 и 51 от 2007 г.).
Чл. 8. Продажбата на ателиета и гаражи от
ведомствения жилищен фонд се извършва на
настанени в тях служители на МВР, прослужили
в системата не по-малко от 3 години, ако към
датата на подаването на молбата за закупуване
отговарят на условията по чл. 78 ППЗДС.
Чл. 9. (1) Процедурата за продажба на жи-
лища, ателиета и гаражи започва с молба за
закупуване до министъра на вътрешните рабо-
ти, подадена от правоимащите лица, отговаря-
щи на условията по чл. 71 и 78 ППЗДС, чрез
жилищните комисии по чл. 5, ал. 2, т. 2.
(2) Към молбата по ал. 1 се прилагат:
1. заповед за настаняване;
2. удостоверение за прослужено време и тру-
дов стаж в МВР, издадено от дирекция “Човеш-
ки ресурси”;
3. декларация за гражданско, семейно и
имотно състояние и за обстоятелствата по чл. 71
и 78 ППЗДС.
(3) Подадените молби заедно с приложени-
те документи се изпращат на комисията по чл. 5,
ал. 2, т. 1.
Чл. 10. (1) Постъпилите молби се разглеж-
дат от комисията по чл. 5, ал. 2, т. 1 в едномесе-
чен срок. Комисията дава становище по тяхна-
та законосъобразност.
(2) Въз основа на становището на комисия-
та министърът на вътрешните работи издава
заповед за извършване на продажбата. В запо-
ведта се посочват купувачът, описание на имо-
та, припадащите се идеални части от общите
части на сградата и правото на строеж върху
държавна земя, цената и други дължими пла-
щания и допълнителни условия.
(3) Заповедта по ал. 1 се връчва на купувача
по реда на Гражданския процесуален кодекс
(ГПК).